Анхела Ибаниес
Сърцето
стъклен амулет…

Превод от испански: Рада Панчовска, —

chitanka.info

Сърцето — стъклен амулет —

от маточната шийка виснеше.

Племената всички входове заклинаха

с фалически символи. Мегалити

на първобитната съдба от камък.

Вятърът отправяше молитвата,

отпечатваше каденцата върху вълните,

стенейки молебствието сред бедрата.

Там-тамът лудо биеше и

зинал към гората с палми.

Фурмите — касис зрял —

пълнеха със сладък мускус

вечерта. Благоуханно предзнаменование

на урагана

— отговор на боговете —

разточителни и плодоносни

към Никого.

Дъждът би с пустота напълнил

облаците — които увиснали —

причакваха съдбата си

на вечен преход

към ничията земя.

Увиване кожата на слънцето

около рукналата пот,

танцуващи лъчите слепи,

облечени в пламък,

който продължаваше да вика бог.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.